ΕΠΙΤΡΟΠΗ - ΑΠΟΦΑΣΗ ΤΗΣ ΕΠΙΤΡΟΠΗΣ της 17ης Ιουνίου 1985 για τη θέσπιση κοινοτικής τυπολογίας των γεωργικών εκμεταλλεύσεων (85/377/ΕΟΚ)

ΙΙ

(Πράξεις για την ισχύ των οποίων δεν απαιτείται δημοσίευση)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό αριθ. 79/65/ΕΟΚ του Συμβουλίου της 15ης Ιουνίου 1965 για τη δημιουργία δικτύου γεωργικής λογιστικής πληροφόρησης σχετικά με τα εισοδήματα και την οικονομική λειτουργία των γεωργικών εκμεταλλεύσεων στην Ευρωπαϊκή Οικονομική Κοινότητα (1), όπως τροποποιήθηκε τελευταία με τον κανονισμό (ΕΟΚ) αριθ. 2143/81 (2),

(1) ΕΕ αριθ. 109 της 23.6.1965, σ. 1859/65.

(2) ΕΕ αριθ. L 210 της 30.7.1981, σ. 1.

τον κανονισμό (ΕΟΚ) αριθ. 1463/84 του Συμβουλίου της 24ης Μαΐου 1984 περί της οργανώσεως ερευνών για τη διάρθρωση των γεωργικών εκμεταλλεύσεων για το 1985 και 1987 (3), και ιδίως το άρθρο 6 παράγραφος 2,

(3) ΕΕ αριθ. L 142 της 29.5.1984, σ. 3.

Εκτιμώντας:

ότι η απόφαση 78/463/ΕΟΚ της επιτροπής της 7ης Απριλίου 1978 περί θεσπίσεως μιας κοινοτικής τυπολογίας των γεωργικών εκμεταλλεύσεων (4), όπως τροποποιήθηκε τελευταία από την απόφαση 84/542/ΕΟΚ (5), ορίζει στο άρθρο 1 τα δύο στοιχεία στα οποία βασίζεται η κοινοτική τυπολογία, δηλαδή, τον τεχνικοοικονομικό προσανατολισμό και το οικονομικό μέγεθος των εκμεταλλεύσεων ότι τα δύο αυτά στοιχεία προσδιορίζονται με βάση το τυπικό ακαθάριστο κέρδος (ΤΑΚ)

(4) ΕΕ αριθ. L 148 της 5.6.1978, σ. 1.

(5) ΕΕ αριθ. L 293 της 10.11.1984, σ. 22.

ότι το τυπικό ακαθάριστο κέρδος, όπως ορίζεται στο άρθρο 1δ της προαναφερόμενης απόφασης, είναι κριτήριο οικονομικού χαρακτήρα που εκφράζεται σε νομισματικούς όρους ότι ένα τέτοιο κριτήριο υφίσταται κατ’ανάγκη μεταβολές με την πάροδο του χρόνου

ότι τα τυπικά ακαθάριστα κέρδη που ορίζονται στο παράρτημα Ι της προαναφερόμενης απόφασης βασίζονται στις μέσες αξίες μιας περιόδου αναφοράς ότι, συνεπώς, είναι αναγκαίο οι αξίες αυτές να προσαρμόζονται τακτικά στα σημερινά δεδομένα, προκειμένου να ληφθούν υπόψη οι οικονομικές εξελίξεις, και επομένως να διατηρήσει η τυπολογία όλη τη σημασία της για τις εφαρμογές που προβλέπονται στο άρθρο 3 της εν λόγω απόφασης ότι, για το σκοπό αυτό, ενδείκνυται να προβλεφθεί μια περιοδικότητα η οποία να συνδέεται, στο μέτρο του δυνατού, με τα έτη διεξαγωγής ερευνών για τη διάρθρωση των γεωργικών εκμεταλλεύσεων

ότι αυτή η προσαρμογή στα σημερινά δεδομένα ενδείκνυται να πραγματοποιείται με βάση τα μέσα ακαθάριστα κέρδη που παρατηρήθηκαν κατά τη διάρκεια μιας περιόδου αναφοράς πολλών ετών

ότι πρέπει να προσαρμοστεί ο κατάλογος των οικονομικών δραστηριοτήτων για τις οποίες τα τυπικά ακαθάριστα κέρδη ορίζονται στους τίτλους που χρησιμοποιούνται στις έρευνες για τη διάρθρωση των γεωργικών εκμεταλλεύσεων

ότι είναι αναγκαίο να προσαρμοστεί το σχήμα ταξινόμησης, που εγκρίθηκε με την απόφαση 78/463/ΕΟΚ, προκειμένου να ληφθούν καλύτερα υπόψη οι περιφερειακές συνθήκες, κυρίως στα κράτη μέλη που προσχώρησαν στην ΕΟΚ μετά την έναρξη ισχύος της απόφασης αυτής, καθώς και οι τροποποιήσεις που έχουν γίνει στον κατάλογο των τίτλων που υπάρχουν στις έρευνες για τη διάρθρωση των γεωργικών εκμεταλλεύσεων

ότι είναι απαραίτητο να διατηρηθεί στο μέγιστο δυνατό βαθμό το υπάρχον σχήμα, ούτως ώστε να εξασφαλιστεί επαρκής χρονική συνέχεια και κατά τον τρόπο αυτό να είναι δυνατές οι αναλύσεις που αφορούν την εξέλιξη

ότι η Ευρωπαϊκή Μονάδα Μεγέθους αποτελεί βασική μονάδα εκφρασμένη σε νομισματική αξία για μια καθορισμένη περίοδο αναφοράς ότι η αξία αυτή αλλάζει με την πάροδο του χρόνου υπό την επίδραση μεταβολών των διαφόρων στοιχείων που καθορίζουν τις γεωργοοικονομικές εξελίξεις ότι ο καθορισμός της μονάδας αυτής πρέπει να προσαρμόζεται τακτικά στα σημερινά δεδομένα παράλληλα με την προσαρμογή των ΤΑΚ, προκειμένου να διατηρήσει όλη τη σημασία του στο πλαίσιο της κοινοτικής τυπολογίας

ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Κοινοτικής Επιτροπής του Δικτύου Γεωργικής Λογιστικής Πληροφόρησης της Ευρωπαϊκής Οικονομικής Κοινότητας, καθώς και με τη γνώμη της Μόνιμης Επιτροπής Γεωργικής Στατιστικής,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

ΚΕΦΑΛΑΙΟ 1

Η κοινοτική τυπολογία των γεωργικών εκμεταλλεύσεων

ρθρο 1

Για την εφαρμογή της απόφασης αυτής νοείται ως «κοινοτική τυπολογία των γεωργικών εκμεταλλεύσεων», στο εξής καλούμενη «τυπολογία», μια ομοιόμορφη ταξινόμηση των εκμεταλλεύσεων της Κοινότητας βασισμένη στον τεχνικοοικονομικό προσανατολισμό καθώς και στο οικονομικό τους μέγεθος, σχεδιασμένη με τέτοιο τρόπο που να επιτρέπει τη σύσταση ομοιογενών συνόλων εκμεταλλεύσεων περισσότερο ή λιγότερο λεπτομερών.

Ο τεχνικοοικονομικός προσανατολισμός της εκμετάλλευσης και το οικονομικό μέγεθός της προσδιορίζονται με βάση το τυπικό ακαθάριστο κέρδος.

ρθρο 2

1. Η τυπολογία θεσπίζεται για να ανταποκριθεί, κυρίως, στις ανάγκες πληροφόρησης της κοινής γεωργικής πολιτικής.

2. Στόχος της είναι η ύπαρξη ενός μέσου που θα επιτρέψει σε κοινοτικό επίπεδο:

- την ανάλυση της κατάστασης των γεωργικών εκμεταλλεύσεων σύμφωνα με κριτήρια οικονομικής φύσης,

- συγκρίσεις της κατάστασης των εκμεταλλεύσεων:

- μεταξύ των διαφόρων κατηγοριών της τυπολογίας,

- μεταξύ των κρατών μελών ή περιοχών των κρατών μελών,

- διαχρονικά.

3. Τα πεδία εφαρμογής της τυπολογίας αφορούν, μεταξύ άλλων, την παρουσίαση κατά κατηγορία τεχνικοοικονομικού προσανατολισμού και οικονομικού μεγέθους των στοιχείων που συλλέγονται από κοινοτικές έρευνες για τη διάρθρωση των γεωργικών εκμεταλλεύσεων και από το δίκτυο γεωργικής λογιστικής πληροφόρησης της Κοινότητας.

ΚΕΦΑΛΑΙΟ ΙΙ

Το τυπικό ακαθάριστο κέρδος

ρθρο 3

Για την εφαρμογή της απόφασης αυτής νοείται ως «τυπικό ακαθάριστο κέρδος» (ΤΑΚ) η διαφορά μεταξύ της σταθερής αξίας της παραγωγής και του σταθερού ποσού των ειδικών επιμεριζομένων δαπανών, όπως ορίζεται στο παράρτημα Ι. Η διαφορά αυτή καθορίζεται για τους διάφορους κλάδους φυτικής και ζωικής παραγωγής σε κάθε περιοχή.

ρθρο 4

Το συνολικό ΤΑΚ της εκμετάλλευσης αντιστοιχεί με το ποσό των αξιών κάθε κλάδου παραγωγής, πολλαπλασιάζοντας το ΤΑΚ με τον αντίστοιχο αριθμό των μονάδων.

ρθρο 5

Τα ΤΑΚ βασίζονται στο μέσο όρο τιμών που υπολογίζονται ως προς περίοδο αναφοράς που καλύπτει πολλά έτη. Προσαρμόζονται στα σημερινά δεδομένα, έτσι ώστε να λαμβάνεται υπόψη η οικονομική εξέλιξη.

Το παράρτημα Ι ορίζει τη μέθοδο της συλλογής των στοιχείων, τον τρόπο υπολογισμού και την περιοδικότητα του προσδιορισμού των ΤΑΚ.

ΚΕΦΑΛΑΙΟ ΙΙΙ

Ο τεχνοοικονομικός προσανατολισμός της εκμετάλλευσης

ρθρο 6

Για την εφαρμογή της απόφασης αυτής ο «τεχνοοικονομικός προσανατολισμός» (ΤΟΠ) μιας εκμετάλλευσης, προσδιορίζεται από τη σχετική συμμετοχή των διαφόρων κλάδων παραγωγής της εν λόγω εκμετάλλευσης στο σύνολο του τυπικού ακαθάριστου κέρδους της.

ρθρο 7

Σύμφωνα με το επίπεδο ακριβείας του τεχνοοικονομικού προσανατολισμού διακρίνονται:

- οι γενικές κατηγορίες ΤΟΠ,

- οι κύριες κατηγορίες ΤΟΠ,

- οι ειδικές κατηγορίες ΤΟΠ,

- προαιρετικές υποδιαιρέσεις των ειδικών κατηγοριών ΤΟΠ.

Αυτές οι υποδιαιρέσεις είναι προαιρετικές για τα κράτη μέλη στα οποία είναι μικρός ο αριθμός των εκμεταλλεύσεων που έχουν αυτό τον προσανατολισμό.

Το σχήμα ταξινόμησης σύμφωνα με τον τεχνικοοικονομικό προσανατολισμό προσδιορίζεται στο παράρτημα ΙΙ.

ΚΕΦΑΛΑΙΟ IV

Το οικονομικό μέγεθος της εκμετάλλευσης

ρθρο 8

Το οικονομικό μέγεθος της εκμετάλλευσης, προσδιορίζεται με βάση το συνολικό τυπικό ακαθάριστο κέρδος της και εκφράζεται σε Ευρωπαϊκές Μονάδες Μεγέθους (ΕΜΜ). Η μονάδα αυτή προσδιορίζεται και υπολογίζεται σύμφωνα με το παράρτημα ΙΙΙ Α. Ο τρόπος υπολογισμού του οικονομικού μεγέθους της εκμετάλλευσης καθορίζεται στο παράρτημα ΙΙΙ Β.

ρθρο 9

Οι κατηγορίες οικονομικού μεγέθους των εκμεταλλεύσεων προσδιορίζονται στο παράρτημα ΙΙΙ Γ.

ΚΕΦΑΛΑΙΟ V

Γενικές διατάξεις

ρθρο 10

Η απόφαση 78/463/ΕΟΚ εξακολουθεί να ισχύει για τις εφαρμογές που αφορούν την πριν του 1985 περίοδο. Οι μεταγενέστερες εφαρμογές θα βασίζονται στην παρούσα απόφαση.

Η πρώτη από τις εφαρμογές αυτές θα χρησιμοποιήσει τα ΤΑΚ τα σχετικά με την περίοδο αναφοράς «1982» (ημερολογιακά έτη 1981,1982 και 1983 ή περίοδοι 1981/82, 1982/83 και 1983/84) που έχουν θεσπιστεί σύμφωνα με το κεφάλαιο ΙΙ.

ρθρο 11

Η Επιτροπή προβαίνει με τη συνδρομή των κρατών μελών, τουλάχιστον κάθε δέκα χρόνια, σε εξέταση της πείρας που αποκτήθηκε κατά την εφαρμογή της παρούσας απόφασης και των ενδεχόμενων νέων αναγκών της Κοινότητας στον τομέα αυτό. Μετά την εξέταση αυτή, και εφόσον χρειαστεί, οι διατάξεις της παρούσας απόφασης μπορούν να τροποποιηθούν.

ρθρο 12

Η παρούσα απόφαση απευθύνεται στα κράτη μέλη.

Βρυξέλλες, 7 Ιουνίου 1985.

Για την Επιτροπή

Frans ANDRIESSEN

Αντιπρόεδρος

ΠΑΡΑΡΤΗΜΑ Ι

ΤΑ ΑΚΑΘΑΡΙΣΤΑ ΤΥΠΙΚΑ ΚΕΡΔΗ (ΤΑΚ)

1. ΟΡΙΣΜΟΣ ΚΑΙ ΑΡΧΕΣ ΥΠΟΛΟΓΙΣΜΟΥ ΤΩΝ ΤΑΚ

α) Ως ακαθάριστο κέρδος μιας γεωργικής εκμετάλλευσης νοείται η νομισματική αξία της ακαθάριστης παραγωγής από την οποία αφαιρούνται οι αντίστοιχες ειδικές επιμεριζόμενες δαπάνες.

Ως τυπικό ακαθάριστο κέρδος (ΤΑΚ) νοείται η αξία του ακαθάριστου κέρδους που αντιστοιχεί στη μέση κατάσταση μιας συγκεκριμένης περιοχής για κάθε κλάδο παραγωγής των γεωργικών εκμεταλλεύσεων.

β) Η ακαθάριστη αξία παραγωγής ισούται με το άθροισμα του ποσού της αξίας του (των ) βασικού (ών) και του (των) δευτερεύοντος (ων) προϊόντος (ων).

Οι αξίες αυτές υπολογίζονται πολλαπλασιάζοντας την κατά μονάδα παραγωγή (αφού αφαιρεθούν οι ενδεχόμενες ζημίες) με την τιμή κατά την έναρξη της εκμετάλλευσης χωρίς ΦΠΑ.

Η ακαθάριστη αξία παραγωγής περιλαμβάνει επίσης το ποσό των επιδοτήσεων που έχουν σχέση με τα προϊόντα, τις εκτάσεις ή/και με τα ζώα.

γ) Οι ειδικές επιμεριζόμενες δαπάνες ορίζονται με τον ακόλουθο τρόπο:

1. για τους κλάδους φυτικής παραγωγής:

- οι σπόροι προς σπορά και τα φυτά προς φύτευση (που έχουν αγοραστεί ή έχουν παραχθεί στην εκμετάλλευση)

- τα αγορασθέντα λιπάσματα

- τα προϊόντα προστασίας των καλλιεργειών

- τα διάφορα ειδικά έξοδα στα οποία περιλαμβάνονται:

- το νερό για την άρδευση,

- η θέρμανση,

- η ξήρανση,

- τα ειδικά έξοδα εμπορίας (πχ διαλογή, καθαρισμός συσκευασία) και έξοδα μεταποίησης,

- τα ειδικά έξοδα ασφάλισης,

- οι λοιπές ειδικές δαπάνες

2. για τους κλάδους ζωικής παραγωγής:

- οι δαπάνες αντικατάστασης των ζώων

- η διατροφή των ζώων:

- οι συμπυκνωμένες τροφές (που έχουν αγοραστεί ή παραχθεί στην εκμετάλλευση),

- χονδροειδείς ζωοτροφές

- τα διάφορά ειδικά έξοδα στα οποία περιλαμβάνονται:

- τα κτηνιατρικά έξοδα

- τα έξοδα λοχείας της τεχνητής γονιμοποίησης,

- τα έξοδα ελέγχου της απόδοσης και τα συναφή,

- τα ειδικά έξοδα εμπορίας (πχ διαλογή, καθαρισμός, συσκευασία) και έξοδα μεταποίησης,

- τα ειδικά έξοδα ασφάλισης,

- οι λοιπές ειδικές δαπάνες.

Δεν συμπεριλαμβάνονται στις ειδικές δαπάνες που πρέπει να αφαιρεθούν, αυτές που αφορούν εργασία, μηχανήματα, κτίρια, καύσιμα λιπαντικά, επισκευές και απόσβεση μηχανημάτων και υλικού, καθώς και η εργασία τρίτων. Ωστόσο, πρέπει να αφαιρούνται οι δαπάνες εργασίας τρίτων που παρέχονται για φύτευση και εκρίζωση φυτειών και ξήρανση.

Τα ειδικά έξοδα καθορίζονται με βάση τις τιμές παράδοσης στη γεωργική εκμετάλλευση χωρίς ΦΠΑ και αφού αφαιρεθούν οι επιδοτήσεις οι σχετικές με στοιχεία των δαπανών αυτών.

δ) Περίοδος παραγωγής

Τα ΤΑΚ αντιστοιχούν σε περίοδο παραγωγής 12 μηνών (ημερολογιακό έτος ή καλλιεργητική περίοδος).

Για τα φυτικά και ζωικά προϊόντα, για τα οποία η διάρκεια παραγωγής είναι μικρότερη ή μεγαλύτερη των 12 μηνών, υπολογίζεται ένα ΤΑΚ που αντιστοιχεί στην απόδοση ή στην ετήσια παραγωγή 12 μηνών.

ε) Βασικά σχοιχεία και περίοδος αναφοράς

Τα ΤΑΚ προσδιορίζονται με βάση τα στοιχεία που προαναφέρθηκαν στα σημεία β) και γ). Για το σκοπό αυτό, η συλλογή των βασικών στοιχείων πραγματοποιείται στα κράτη μέλη μέσω της γεωργικής λογιστικής, ειδικών ερευνών ή ερευνών που διεξάγονται με βάση τους κατάλληλους υπολογισμούς για μια περίοδο αναφοράς που καλύπτει τρία χρόνια ή τρείς διαδοχικές περιόδους. Αυτή η περίοδος αναφοράς είναι ενιαία για όλα τα κράτη μέλη και ορίζεται από την Επιτροπή σε συνεννόηση με αυτά.

στ) Μονάδες

1. Φυσικές μονάδες:

α) Για τα φυτικά προϊόντα τα ΤΑΚ προσδιορίζονται με βάση την έκταση εκφρασμένη σε εκτάρια.

Ωστόσο, για την καλλιέργεια των μανιταριών το ΤΑΚ καθορίζεται με βάση την ακαθάριστη αξία παραγωγής και τις ειδικές δαπάνες για το σύνολο των διαδοχικών συγκομιδών ετησίως και ανά 100 τετραγωνικά μέτρα καλλιεργούμενης επιφανείας. Προκειμένου να χρησιμοποιηθούν τα ΤΑΚ από το δίκτυο γεωργικής λογιστικής πληροφόρησης, διαιρούνται με τον αριθμό των διαδοχικών ετησίων συγκομιδών που παρέχεται από τα κράτη μέλη.

β) Τα ΤΑΚ της ζωικής παραγωγής προσδιορίζονται ανά κεφαλή ζώου, εκτός από τα πουλερικά τα οποία υπολογίζονται ανά 100 ζώα και τις μέλισσες οι οποίες υπολογίζονται ανά κυψέλη.

2. Νομισματικές μονάδες και στρογγύλευμα των ποσών:

Τα βασικά στοιχεία για τον καθορισμό των ΤΑΚ και τα ίδια τα ΤΑΚ εκφράζονται στα εθνικά νομίσματα των κρατών μελών.

Στη συνέχεια τα ΤΑΚ μετατρέπονται σε ECU σύμφωνα με τη μέση ισοτιμία για την περίοδο αναφοράς όπως ορίζεται στην παράγραφο 1 στοιχείο ε) του παραρτήματος αυτού. Οι ισοτιμίες αυτές ανακοινώνονται από την Επιτροπή στα κράτη μέλη. Τα ΤΑΚ μπορούν, εφόσον χρειστεί, να στρογγυλευτούν στο πλησιέστερο πολλαπλάσιο των 5 ECU.

2. ΔΙΑΧΩΡΙΣΜΟΣ ΤΩΝ ΤΑΚ

α) Ανάλογα με τα χαρακτηριστικά του κλάδου φυτικής και ζωικής παραγωγής

1. Τα ΤΑΚ καθορίζονται για όλους τους κλάδους παραγωγής, που αντιστοιχούν στους τίτλους που περιλαμβάνουν οι κοινοτικές έρευνες, για τη διάρθρωση των γεωργικών εκμεταλλεύσεων και σύμφωνα με τις ειδικές οδηγίες των ερευνών αυτών.

2. Για τα κράτη μέλη που παρέχουν πρόσθετες λεπτομέρειες για τις έρευνες, τα αντίστοιχα ΤΑΚ καταρτίζονται επίσης, σύμφωνα με τις ίδιες αρχές.

β) Γεωγραφικός διαχωρισμός

- Τα ΤΑΚ καθορίζονται τουλάχιστον με βάση τις γεωγραφικές ενότητες, τις αντίστοιχες με αυτές που χρησιμοποιούνται στις κοινοτικές έρευνες για τη διάρθρωση των γεωργικών εκμεταλλεύσεων και για το δίκτυο γεωργικής λογιστικής πληροφόρησης.

- Δεν ορίζονται ΤΑΚ για τους κλάδους παραγωγής που δεν υπάρχουν σε μια περιοχή.

- Για τις γεωγραφικές ενότητες για τις οποίες τα κράτη μέλη παρέχουν πληροφορίες, στις οποίες αναφέρεται κατά πόσον μια εκμετάλλευση βρίσκεται ή όχι σε μια μειονεκτική ή ορεινή περιοχή, παρέχονται διαφορετικά ΤΑΚ, για τις μειονεκτικές ή ορεινές ζώνες και τις άλλες ζώνες της γεωγραφικής ενότητας, εφόσον μια τέτοια διάκριση θεωρείται ενδεδειγμένη και ουσιαστικής σημασίας.

3. ΣΥΛΛΟΓΗ ΣΤΟΙΧΕΙΩΝ ΚΑΙ ΠΕΡΙΟΔΙΚΟΤΗΤΑ ΤΟΥ ΚΑΘΟΡΙΣΜΟΥ ΤΩΝ ΤΑΚ

α) Τουλάχιστον μια φορά κάθε δέκα χρόνια γίνεται ριζική ανανέωση των βασικών στοιχείων για τον καθορισμό των ΤΑΚ με τη βοήθεια διαπιστώσεων που γίνονται από τη γεωργική λογιστική, από ειδικές έρευνες, ή καθορίζονται βάσει κατάλληλων υπολογισμών.

β) Στο χρονικό διάστημα των δέκα χρόνων μεταξύ δύο διαδοχικών ανανεώσεων, όπως ορίζεται στο σημείο α) πραγματοποιείται κάθε δύο χρόνια μια επικαιροποίηση των ΤΑΚ. Η επικαιροποίηση αυτή πραγματοποιείται:

- είτε με βάση τη συλλογή βασικών στοιχείων κατά τρόπο ανάλογο με αυτόν που προσδιορίζεται στην παράγραφο α),

- είτε με τη χρησιμοποίηση μιας μεθόδου υπολογισμού που επιτρέπει την επικαιροποίηση των ΤΑΚ. Οι αρχές της μεθόδου αυτής θεσπίζονται σε κοινοτικό επίπεδο.

γ) Οι περίοδοι αναφοράς, για την ανανέωση των στοιχείων και τους υπολογισμούς επικαιροποίησης που προβλέπονται στις παραγράφους α) και β) ανωτέρω, είναι ενιαίες για όλα τα κράτη μέλη και ορίζονται από την Επιτροπή σε συνεννόηση με αυτά.

Αυτές οι περίοδοι αναφοράς συνδέονται, στο μέτρο του δυνατού, με τη διεξαγωγή κοινοτικών ερευνών για τη διάρθρωση των γεωργικών εκμεταλλεύσεων.

4. ΕΚΤΕΛΕΣΗ

Τα κράτη μέλη είναι επιφορτισμένα - σύφμωνα με τις διατάξεις του παρόντος παραρτήματος - για τη συλλογή των στοιχείων βάσης που προορίζονται για τον υπολογισμό των ΤΑΚ και με τον υπολογισμό τους, με τη μετατροπή τους σε ECU, καθώς και με τη συλλογή των στοιχείων που απαιτούνται για την ενδεχόμενη εφαρμογή της μεθόδου επικαιροποίησης.

Διαβιβάζουν τα διαθέσιμα στοιχεία και τα αποτελέσματα στην Επιτροπή σε τυποποιημένο υπόδειγμα. Το υπόδειγμά τους καταρτίζεται από την Επιτροπή σε συνεννόηση με τα κράτη μέλη.

5. ΕΠΕΞΕΡΓΑΣΙΑ ΤΩΝ ΕΙΔΙΚΩΝ ΠΕΡΙΠΤΩΣΕΩΝ

Οι ειδικοί τρόποι εφαρμογής για τον υπολογισμό των ΤΑΚ ορισμένων κλάδων παραγωγής καθορίζονται κατωτέρω:

α) Χορτοφάγα ζών και εκτάσεις καλλιεργούμενες με κτηνοτροφικά φυτά

1. Γενικός κανόνας

Ο τρόπος εφαρμογής των ΤΑΚ, για τα χορτοφάγα ζώα και τις εκτάσεις που καλλιεργούνται με κτηνοτροφικά φυτά, εξαρτάται από τη σχέση που υπάρχει ανάμεσα στις δύο ομάδες χαρακτηριστικών στο εσωτερικό της εκμετάλλευσης. Οι μεταβλητές δαπάνες που έχουν σχέση με τις εκτάσεις που καλλιεργούνται με κτηνοτροφικά φυτά αφαιρούνται στον υπολογισμό των ΤΑΚ των χορτοφάγων ζώων. Κατά συνέπεια και κατά γενικό κανόνα, κατά την εφαρμογή της κοινοτικής τυπολογίας τα ΤΑΚ που καθορίζονται για τους τίτλους που αφορούν τα κτηνοτροφικά φυτά θεωρούνται ότι είναι ίσα με μηδέν.

2. Απουσία χορτοφάγων ζώων

(i) Εκτάσεις καλλιεργούμενες με κτηνοτροφικά φυτά χωρίς χορτοφάγα ζώα

Εάν δεν υπάρχουν χορτοφάγα ζώα στην εκμετάλλευση, οι εκτάσεις οι οποίες καλλιεργούνται με κτηνοτροφικά φυτά και των οποίων το προϊόν συνήθως προορίζεται προς πώληση, αντιμετωπίζονται όπως και οι λοιπές καλλιεργούμενες εκτάσεις και εφαρμόζονται σ’αυτές τα αντίστοιχα ΤΑΚ.

(ii) Μόνιμοι βοσκότοποι και λειμώνες, όπου δεν βόσκουν χορτοφάγα ζώα

Για να καταστεί δυνατή η κατάταξη των εκμεταλλεύσεων, ένα σημαντικό τμήμα της έκτασης των οποίων αποτελείται από μόνιμους βοσκότοπους, ή λειμώνες οι οποίοι δεν παράγουν χορτονομή προς πώληση, και όπου, κατά την εποχή της έρευνας δεν υπάρχουν χορτοφάγα ζώα, μπορούν να καθοριστούν για τον τίτλο αυτά ΤΑΚ μικρού ύψους, τα οποία υπολογίζονται κατ’αποκοπή, για τις περιοχές όπου παρουσιάζονται συχνά παρόμοιες περιπτώσεις, και εφαρμόζονται στις εκμεταλλεύσεις αυτές.

3. Περίπτωση ανισορροπίας, όσον αφορά την χορτονομή

Εάν η εκμετάλλευση χαρακτηρίζεται από μια ανισορροπία, όσον αφορά τη χορτονομή, όπως αναφέρεται στο σημείο (i) κατωτέρω, εφαρμόζονται ειδικές διατάξεις:

- σε περίπτωση ελλείματος χορτονομής εφαρμόζονται ειδικά ΤΑΚ για τα χορτοφάγα ζώα, σύμφωνα με το σημείο (ii) κατωτέρω

- σε περίπτωση πλεονάσματος χορτονομής εφαρμόζονται τα ΤΑΚ για τις εκτάσεις που καλλιεργούνται με κτηνοτροφικά φυτά, σύμφωνα με το σημείο (iii) κατωτέρω

(i) Για κάθε περιοχή καθορίζεται μια ψαλίδα εκτός της οποίας θεωρείται ότι μια εκμετάλλευση χαρακτηρίζεται από ανισορροπία χορτονομής.

Σε μια εκμετάλλευση, υπάρχει έλλειμα χορτονομής εάν η σχέση R=ΤΑΚ για τα χορτοφάγα ζώα/ΤΑΚ για τις καλλιεργούμενες με κτηνοτροφικά φυτά εκτάσεις, υπερβαίνει ένα όριο RD. Υπάρχει πλεόνασμα κτηνοτροφικών φυτών, εάν η σχέση αυτή είναι μικρότερη από το όριο Rs.

(ii) Σε περίπτωση ελλείματος χορτονομής (R>RD), όλες οι καλλιέργειες κτηνοτροφικών φυτών, θεωρούνται ότι έχουν ΤΑΚ ίσο με μηδέν. Για κάθε κατηγορία χορτοφάγων ζώων, μια αναλογία (που περιλαμβάνει, εν ανάγκη και μέρος ζώων) ίση με RD/R θεωρείται ότι υπόκειται στο «σύνηθες» καθεστώς, οπότε στην περίπτωση αυτή εφαρμόζονται τα συνήθη ΤΑΚ η εναπομένουσα αναλογία R-RD/R θεωρείται ότι χαρακτηρίζεται από το έλλειμα χορτονομής, οπότε εφαρμόζονται τα ειδικά καθορισμένα ΤΑΚ για τα χορτοφάγα ζώα.

(iii) Στήν περίπτωση πλεονάσματος χορτονομής (R<Rs), η εκτίμηση της πλεονασματικής αναλογίας της έκτασης κάθε τίτλου που αφορά τα κτηνοτροφικά φυτά πραγματοποιείται εφαρμόζοντας την αναλογία αυτή το αντίστοιχο ΤΑΚ. Η πλεονασματική αναλογία αντιστοιχεί, κατά γενικό κανόνα σε Rs-R/Rs. Ωστόσο σε ορισμένες ειδικές περιπτώσεις, μπορεί να καθοριστεί σε σχέση με ένα όριο εκτίμησης Rv που είναι μεγαλύτερο από το Rs.

Σε περίπτωση πλεονάσματος χορτονομής, εφαρμόζεται το συνήθες ΤΑΚ για κάθε τίτλο που αναφέρεται σε χορτοφάγα ζώα.

(iv) Τα κράτη μέλη καθορίζουν τα όρια RD και Rs και ενδεχομένως Rv, για κάθε περιοχή και τα διαβιβάζουν στην Επιτροπή.

(v) - Οι εκτάσεις που καλλιεργούνται με κτηνοτροφικά φυτά και στις οποίες εφαρμόζονται οι ειδικές διατάξεις είναι:

D12: σκαλιστικά κτηνοτροφικά φυτά,

D18: σανοδοτικά φυτά,

F01: μόνιμοι βοσκότοποι και λειμώνες, μη συμπεριλαμβανομένων των άγονων βοσκοτόπων,

F02: άγονοι βοσκότοποι.

- Τα χορτοφάγα ζώα στα οποία εφαρμόζονται οι ειδικές διατάξεις είναι:

J01: ιπποειδή,

J02 έως J03: βοοειδή,

J09: προβατοειδή,

J10: αιγοειδή.

β) Σε αγραναπαύσεις

Για να καταστεί δυνατή η ταξινόμηση των εκμεταλλεύσεων, οι οποίες κατά την εποχή της έρευνας περιλαμβάνουν μόνο εκτάσεις σε αγρανάπαυση, μπορούν να καθοριστούν για τον τίτλο αυτό, κατ’αποκοπή ΤΑΚ χαμηλού ύψους, για τις περιοχές στις οποίες παρουσιάζονται συχνά παρόμοιες καταστάσεις, και εφαρμόζονται στις εκμεταλλεύσεις αυτές.

γ) Οικογενειακοί κήποι

Εφόσον τα προϊόντα των οικογενειακών κήπων δεν προορίζονται συνήθως για πώληση, τα ΤΑΚ θεωρούνται εν γένει ότι είναι ίσα με μηδέν. Για τις περιοχές όμως στις οποίες οι οικογενειακοί κήποι συχνά συμβάλλουν σημαντικά στην ακαθάριστη παραγωγή των εκμεταλλεύσεων, μπορούν να καθοριστούν ΤΑΚ εφαρμόζοντας, κατ’αναλογία, τους κανόνες και τις μεθόδους που προβλέπονται στο παρόν παράρτημα.

δ) Χοιρίδια

Τα ΤΑΚ που καθορίζονται για τα χοιρίδια λαμβάνονται υπόψη για τον υπολογισμό του συνολικού ΤΑΚ της εκμετάλλευσης, μόνο εάν δεν υπάρχουν στην εκμετάλλευση χοιρομητέρες.

ΠΑΡΑΡΤΗΜΑ ΙΙ

ΤΑΞΙΝΟΜΗΣΗ ΤΩΝ ΓΕΩΡΓΙΚΩΝ ΕΚΜΕΤΑΛΛΕΥΣΕΩΝ ΣΥΜΦΩΝΑ ΜΕ ΤΟΝ ΤΕΧΝΙΚΟΟΙΚΟΝΟΜΙΚΟ ΠΡΟΣΑΝΑΤΟΛΙΣΜΟ (ΤΟΠ)

Α. ΠΙΝΑΚΑΣ ΤΑΞΙΝΟΜΗΣΗΣ

>ΘΕΣΗ ΠΙΝΑΚΑ>

Β. ΧΑΡΑΚΤΗΡΙΣΤΙΚΑ ΤΩΝ ΚΑΤΗΓΟΡΙΩΝ

Ο καθορισμός των κατηγοριών τεχνοοικονομικών προσανατολισμών (ΤΟΠ) λαμβάνει υπόψη δύο στοιχεία, δηλαδή:

α) Τη φύση των κλάδων παραγωγής

Αυτοί οι κλάδοι παραγωγής αναφέρονται στον κατάλογο των χαρακτηριστικών που έχουν απογραφεί στα πλαίσια των ερευνών για τη διάρθρωση των γεωργικών εκμεταλλεύσεων 1985 και 1987, χαρακτηρίζονται με τον κωδικό τους που εμφαίνεται στο παράρτημα του κανονισμού (ΕΟΚ) αριθ. 1463/84 ή με έναν κωδικό που ομαδοποιεί αρκετά από τα χαρακτηριστικά αυτά, όπως αναφέρεται στο παράρτημα ΙΙ Γ(1).

(1) Οι τίτλοι D12 (Σκαλιστικά κτηνοτροφικά φυτά), D 18 (σανιδοτικά φυτά), D12 (Αγραναπαύσεις), Ε (Οικογενειακοί κήποι), F01 (Μόνιμοι βοσκότοποι και λειμώνες μη συμπεριλαμβανομένων των άγονων βοσκοτόπων), F02 (γονοι βοσκότοποι) και J11 (Χοιρίδια) λαμβάνονται υπόψη υπό ορισμένες προϋποθέσεις (βλέπε Παράρτημα Ι σημείο 5 της παρούσας απόφασης).

β) Το κατώτατο ή/και ανώτατο όριο που αντιστοιχεί στο ή στα όρια της κατηγορίας

Εκτός από περίπτωση αντίθετης ένδειξης, αυτά τα κατώτατα και ανώτατα όρια εκφράζονται σε τμήματα του συνολικού ΤΑΚ της εκμετάλλευσης.

Εξειδικευμένες εκμεταλλεύσεις - Φυτική παραγωγή

>ΘΕΣΗ ΠΙΝΑΚΑ>

Εξειδικευμένες εκμεταλλεύσεις - Φυτική παραγωγή (Συνέχεια)

>ΘΕΣΗ ΠΙΝΑΚΑ>

Εξειδικευμένες εκμεταλλεύσεις - Φυτική παραγωγή (Συνέχεια)

>ΘΕΣΗ ΠΙΝΑΚΑ>

Εξειδικευμένες εκμεταλλεύσεις - Ζωϊκή παραγωγή

>ΘΕΣΗ ΠΙΝΑΚΑ>

Εξειδικευμένες εκμεταλλεύσεις - Ζωϊκή παραγωγή (Συνέχεια)

>ΘΕΣΗ ΠΙΝΑΚΑ>

Εξειδικευμένες εκμεταλλεύσεις - Φυτική παραγωγή (Συνέχεια)

>ΘΕΣΗ ΠΙΝΑΚΑ>

Εξειδικευμένες εκμεταλλεύσεις - Φυτική παραγωγή (Συνέχεια)

>ΘΕΣΗ ΠΙΝΑΚΑ>

Γ.

Ι. Κωδικοί που ομαδοποιούν ορισμένα χαρακτηριστικά που έχουν ληφθεί από τις έρευνες για τις διαρθρώσεις 1985 και 1987

P1 Μεγάλη καλλιέργεια = D01 (μαλακός σίτος) + D02 (σκληρός σίτος) + D03 (σίκαλη) + D04 (κρίθη) + D05 (βρώμη) + D06 (αραβόσιτος - καρπός) + D07 (ρύζι) + D08 (άλλα σιτηρά) + D09 (όρπρια) + D10 (πατάτες) + D11 (ζαχαρότευτλα) + D12 (σκαλιστικά κτηνοτροφικά φυτά) + D13 (βιομηχανικά φυτά) + D14a (νωπά λαχανικά πεπόνια, φράουλες υπαίθρου) + D18 (σανιδοτικά φυτά) + D19 (σπόροι για σπορά και φυτά για φύτευση αροτραίων εκτάσεων) + D20 (λοιπές καλλιέργειες αροτραίων εκτάσεων) + Ι01 (διαδοχικές δευτερεύουσες μη σανοδοτικές καλλιέργειες) (1).

(1) Οι μη σανοδοτικές δευτερεύουσες διαδοχικές καλλιέργειες (Ι01) αποτελούν τμήμα της μεγάλης καλλιέργειας (Ρ1) και τα ΤΑΚ τους είναι ίδια με αυτό της αντίστοιχης κατηγορίας μεγάλης καλλιέργειας.

P2 Κηπουρική καλλιέργεια = D14b (νωπά λαχανικά, πεπόνια, φράουλες υπαίθρου σε κηπευτικές καλλιέργειες) + D15 (νωπά λαχανικά, πεπόνια, φράουλες σε θερμοκήπιο) + D16 (άνθη και καλλωπιστικά φυτά υπαίθρου) + D17 (άνθη και καλλωπιστικά φυτά σε θερμοκήπιο + Ι02 (μανιτάρια).

P3 Μόνιμες φυτείες = G01 (φυτείες καρποφόρων δένδρων και θάμνων) + G02 (εσπεριδοειδώνες) + G03 (ελαιώνες) + G04 (άμπελοι) + G05 (φυτώρια) + G06 (λοιπές μόνιμες φυτείες) + G07 (μόνιμες φυτείες σε θερμοκήπιο).

P4 Λειμώνες και χορτοφάγα = F01 (μόνιμοι λειμώνες και βοσκότοποι, μη περιλαμβανομένων των άγονων βοσκοτόπων) + F02 (άγονοι βοσκότοποι) + J01 (ιπποειδή) + J02 (βοοειδή μικρότερα του 1 έτους) + J03 (άρρενα βοοειδή από 1 έτους έως μικρότερα των 2 ετών) + J04 (θηλυκά βοοειδή από 1 έτους έως μικρότερα των 2 ετών) + J05 (άρρενα βοοειδή 2 ετών και άνω) + J06 (δαμάλεις) + J07 (γαλακτοπαραγωγικές αγελάδες) + J08 (λοιπές αγελάδες) + J09(προβατοειδή) + J10 (αιγοειδή).

P5 Καρποφάγα = J11 (χοιρίδια ζώντος βάρους μικρότερου των 20 χιλιογράμμων) + J12 (χοιρομητέρες αναπαραγωγής 50 χιλιογράμμων και άνω) + J13 (λοιποί χοίροι) + J14 (κοτόπουλα κρεατοπαραγωγής) + J15 (ωοτόκες όρνιθες) + J16 (λοιπά πουλερικά: πάπιες, γαλοπούλες, χήνες και μελεαγρίδες) + J17 (κονικλομητέρες).

P11 Σιτηρά = D01 (μαλακός σίτος) + D02 (σκληρός σίτος) + D03 (σίκαλη) + D04 (κριθή) + D05 (βρώμη) + D06 (αραβόσιτος - καρπός) + D07 (ρύζι) + D08 (λοιπά σιτηρά).

P41 Γαλακτοπαραγωγικά βοοειδή = J02 (βοοειδή μικρότερα του 1 έτους) + J04 (θηλυκά βοοειδή από 1 έτους έως λιγότερο των 2 ετών) + J06 (δαμάλεις) + J07 (γαλακτοπαραγωγικές αγελάδες).

P42 Βοοειδή = J02 (βοοειδή μικρότερα του 1 έτους) + J03 (άρρενα βοοειδή από 1 έτους έως λιγότερο των 2 ετών) + J04 (θηλυκά βοοειδή από 1 έτους έως λιγότερο των 2 ετών) + J05 (άρρενα βοοειδή 2 ετών και άνω) + J06 (δαμάλεις) + J07 (γαλακτοφόρες αγελάδες) + J08 (λοιπές αγελάδες).

P51 Χοίροι = J11 (χοιρίδια ζώντος βάρους μικρότερου των 20 χιλιογράμμων) + J12 (χοιρομητέρες αναπαραγωγής 50 χιλιογράμμων και άνω) + J13 (λοιποί χοίροι).

P52 Πουλερικά = J14 (κοτόπουλα κρεατοπαραγωγής) + J15 (ωοτόκες όρνιθες) + J16 (λοιπά πουλερικά: πάπιες, γαλοπούλες, χήνες και μελεαγρίδες).

P111 Σιτηρά χωρίς το ρύζι = D01 (μαλακός σίτος) + D02(σκληρός σίτος) + D03(σίκαλη) + D04 (κρίθη) + D05 (βρώμη) + D06 (αραβόσιτος - καρπός) + D08 (λοιπά σιτηρά).

P121 Σκαλιστικά φυτά = D10 (πατάτες) + D11 (ζαχαρότευτλα) + D12 (κτηνοτροφικά σκαλιστικά φυτά).

ΙΙ. Πίνακας ισοδυναμίας ανάμεσα στους τίτλους των ερευνών για τη διάρθρωση των γεωργικών εκμεταλλεύσεων 1985 και 1987 και στους τίτλους του δελτίου εκμετάλλευσης του Δίκτυου Γεωργικής Λογιστικής Πληροφόρησης (ΔΙΓΕΛΠ)

>ΘΕΣΗ ΠΙΝΑΚΑ>

Ι. Καλλιέργειες

>ΘΕΣΗ ΠΙΝΑΚΑ>

ΙΙ. Ζωικό κεφάλαιο

>ΘΕΣΗ ΠΙΝΑΚΑ>

ΠΑΡΑΡΤΗΜΑ ΙΙΙ

ΤΟ ΟΙΚΟΝΟΜΙΚΟ ΜΕΓΕΘΟΣ ΤΩΝ ΕΚΜΕΤΑΛΛΕΥΣΕΩΝ

Α. ΟΡΙΣΜΟΣ ΤΗΣ ΕΥΡΩΠΑΪΚΗΣ ΜΟΝΑΔΑΣ ΜΕΓΕΘΟΥΣ (ΕΜΜ)

1. Η Ευρωπαϊκή Μονάδα Μεγέθους (ΕΜΜ) βασίζεται στην αξία 1 000 ECU συνολικού τυπικού ακαθάριστου κέρδους εκμεταλλεύσεως για την περίοδο αναφοράς «1980», όπως ορίζεται στο εδάφιο 1 του παραρτήματος ΙΙΙ της απόφασης αριθ. 78/463/ΕΟΚ, όπως τροποποιήθηκε από την απόφαση 84/542/ΕΟΚ.

2. Για τις μετέπειτα περιόδους αναφοράς της ανανέωσης των ΤΑΚ, η αξία των 1 000 ECU πολλαπλασιάζεται με ένα συντελεστή ο οποίος επιτρέπει να ληφθεί υπόψη, σε νομισματικούς όρους, η συνολική αγροοικονομική εξέλιξη στο σύνολο της Ευρωπαϊκής Οικονομικής Κοινότητας.

Ο συντελεστής αυτός υπολογίζεται από την Επιτροπή και καθορίζεται μετά από συνεννόηση με τα κράτη μέλη.

Β. ΤΟ ΟΙΚΟΝΟΜΙΚΟ ΜΕΓΕΘΟΣ ΤΗΣ ΕΚΜΕΤΑΛΛΕΥΣΗΣ

Το οικονομικό μέγεθος μιας εκμετάλλευσης λαμβάνεται διαιρώντας το συνολικό τυπικό ακαθάριστο κέρδος της εκμετάλλευσης με τον αριθμό των ECU βάσει του οποίου καθορίστηκε η ΕΜΜ για την αντίστοιχη περίοδο αναφοράς, σύμφωνα με το σημείο Α του παρόντος παραρτήματος.

Γ. ΟΙ ΚΑΤΗΓΟΡΙΕΣ ΟΙΚΟΝΟΜΙΚΟΥ ΜΕΓΕΘΟΥΣ ΤΩΝ ΕΚΜΕΤΑΛΛΕΥΣΕΩΝ

Οι εκμεταλλεύσεις κατατάσσονται σύμφωνα με τις κατηγορίες μεγέθους, τα όρια των οποίων καθορίζονται κατωτέρω:

Κατηγορίες // Όρια σε ΕΜΜ

I // μικρότερες των 2 ΕΜΜ

ΙΙ // από 2 μέχρι κάτω των 4 ΕΜΜ

III // από 4 μέχρι κάτω των 6 ΕΜΜ

IV // από 6 μέχρι κάτω των 8 ΕΜΜ

V // από 8 μέχρι κάτω των 12 ΕΜΜ

VI // από 12 μέχρι κάτω των 16 ΕΜΜ

VII // από 16 μέχρι κάτω των 40 ΕΜΜ

VIII // από 40 μέχρι κάτω των 100 ΕΜΜ

IX // 100 ΕΜΜ και άνω.

Οι διατάξεις, που διέπουν τις εφαρμογές στους τομείς του Δικτύου Γεωργικής Λογιστικής Πληροφόρησης και των κοινοτικών ερευνών για τη διάρθρωση των γεωργικών εκμεταλλεύσεων, είναι δυνατόν να προβλέπουν ομαδοποίηση των κατηγοριών μεγέθους ΙΙΙ και IV αφενός, και V και VI, αφετέρου.

Τα κράτη μέλη, τα οποία σε εκτέλεση του άρθρου 4 παράγραφος 1 του κανονισμού 79/65/ΕΟΚ, καθορίζουν για το πεδίο παρατήρησης του Δικτύου Γεωργικής Λογιστικής Πληροφόρησης ένα κατώτερο όριο οικονομικού μεγέθους των εκμεταλλεύσεων το οποίο δεν συμπίπτει με τα όρια των κατηγοριών μεγέθους που αναφέρονται ανωτέρω, τις υποδιαιρούν σε υποκατηγορίες, τα όρια των οποίων αντιστοιχούν στα καθορισμένα κατώτερα όρια.